**Ministru kabineta noteikumu projekts “Grozījumi Ministru kabineta 2015. gada 7. aprīļa noteikumos Nr. 171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015. gada 7. aprīļa noteikumos Nr. 171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā”” mērķis ir noteikt pieteikšanās kārtību uz platībatkarīgiem atbalstiem pārejas laikā starp diviem daudzgadu budžeta plānošanas periodiem – 2021. un 2022. gadā. Plānots, ka noteikumu projekts stāsies spēkā līdz 2021. gada 26. martam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.Eiropas Parlamenta un Padomes 2020. gada 23. decembra Regula (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts “Grozījumi Ministru kabineta 2015. gada 7. aprīļa noteikumos Nr. 171 “**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā**”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Patlaban valsts un Eiropas Savienības atbalsta piešķiršanas kārtība lauku attīstībai – vides, klimata un lauku ainavas uzlabošanas pasākumiem – noteikta Ministru kabineta 2015. gada 7. aprīļa noteikumos Nr. 171 “**Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā**” (turpmāk – noteikumi Nr. 171). Noteikumi Nr. 171 pašlaik paredz pieteikšanās nosacījumus platībatkarīgajiem atbalstiem tikai līdz 2020. gada sezonai, taču, tā kā Eiropas Savienībā noteikta divu gadu pāreja starp esošo un nākamo plānošanas periodu, ir atbilstoši jāprecizē dalībvalstu normatīvos akti par atbilstošu rīcību pārejas laikā.Noteikumu projektā:precizēti daudzgadu saistību pagarināšanas nosacījumi atbilstoši pārejas laika prasībām, kad atbalsta pretendents to ir tiesīgs darīt katru gadu, pagarinot saistības uz vēl vienu gadu aktivitātē: “Rugāju lauks ziemas periodā”;precizēts daudzgadu saistību ilgums atbilstoši pārejas laika nosacījumiem, kad atbalsta pretendents 2021. gadā var uzņemties saistības uz diviem gadiem un 2022. gadā – uz vienu gadu šādos pasākumos:* “Bioloģiskās daudzveidības uzturēšana zālājos”;
* “Vidi saudzējošu metožu pielietošana dārzkopībā”;
* “Saudzējošas vides izveide, audzējot augus nektāra ieguvei”;
* “Bioloģiskā lauksaimniecība”;

attiecībā uz pasākumu “Bioloģiskā lauksaimniecība” paredzētas šādas papildu izmaiņas:ņemot vērā potenciālo atbalsta pretendentu lielo aktivitāti un ierobežotos finanšu resursus pasākumam, noteikts, ka jaunas saistības var uzņemties prioritārā secībā, ja Lauku atbalsta dienests, administrējot kārtējā gada pieteikumus, konstatē, ka pieejamā finansējuma nepietiek visu saistību segšanai;nosacījumā par zālēdāju dzīvnieku skaitu nosacītās liellopu vienības (turpmāk – liellopu vienības) no 0,3 palielinātas līdz 0,4, lai jau laikus sāktu pāreju uz lielāku liellopu vienību skaitu bioloģiskajās saimniecībās, jo šo skaitu pilnībā plānots ieviest no 2023. gada. Šāda pāreja nepieciešama, lai pielāgotu atbalsta saņemšanas nosacījumus faktiskajam liellopu vienību skaitam saimniecībās, kā arī veicinātu konvencionālo lopkopības saimniecību pāreju uz bioloģiskās lauksaimniecības saimniekošanas sistēmu un vairāk līdzsvarotu zālāju apsaimniekošanu, tos noganot. Reizē tas būtu solis uz emisiju mazināšanu no lopkopības sektora, tostarp stiprinot bioloģisko piena lopkopību. Lauksaimniecības datu centra un Lauku atbalsta dienesta sniegtā informācija liecina, ka 2019. gadā vidēji valstī uz vienu tiešo maksājumu saņēmēju zālāju hektāru tiek nodrošinātas 0,696 liellopu vienības un 0,540 liellopu vienības uz vienu bioloģiskās lauksaimniecības zālāju hektāru. Konvencionālajās saimniecībās šis rādītājs ir 0,757 liellopu vienības;* mainīts laiks, kādā atbalsta pasākumos “Bioloģiskās daudzveidības uzturēšana zālājos” un “Bioloģiskā lauksaimniecība” atbalsta saņēmējam noteiktā termiņā un kvalitātē ir jāapgūst vajadzīgās pamatiemaņas. Tā kā atbalsta saņēmējiem, kas uzņemas saistības pārejas laikā, saistību laiks ir saīsināts, ir paredzēts noteikt agrāku obligāto pamatiemaņu apguves laiku, t.i., līdz 2023. gada 30. maijam;
* atbalsta pasākumā “Kompensācijas maksājums par *Natura* *2000* meža teritorijām” noteikta labvēlīgāka norma attiecībā uz juridiskajām personām, uz kurām attiecināmi ierobežojumi brīdī, kad tām ir konstatētas grūtībās nonākuša uzņēmuma pazīmes. Ar grozījumiem noteikts, ka tad, ja šīs pazīmes radušās laikposmā no 2020. gada 1. janvāra līdz 2021. gada 30. jūnijam, tās neietekmē lēmumu par šī atbalsta piešķiršanu;
* izdarīti vairāki tehniski grozījumi, kas saistīti gan ar daudzgadu saistību termiņu izmaiņām, gan pabeigto un turpmāk neīstenojamo pasākumu svītrošanu.

Pārejas laikā tiek turpināts īstenot:* spēkā esošās daudzgadu saistības visos “Agrovides un klimata” un “Bioloģiskās lauksaimniecības” pasākumos, ļaujot paplašināt esošās daudzgadu saistību platības, bet ne vairāk par 20 % slieksni salīdzinājumā ar pirmā saistību gada platību;
* atbalsta maksājumu "Kompensācijas maksājums par *Natura* *2000*meža teritorijām".

Minētie grozījumi noteikumos Nr. 171 ļaus plānveidā izmantot valstij pieejamos Eiropas Savienības ELFLA finanšu līdzekļus 2021. un 2022. gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests  |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014. gada 30. septembra noteikumiem Nr. 599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā”.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas šādos pasākumos:* “”Bioloģiskās daudzveidības uzturēšana zālājos” – aptuveni 5900 atbalsta saņemšanas pretendentu;
* “Vidi saudzējošu metožu pielietošana dārzkopībā” – aptuveni 400 atbalsta saņemšanas pretendentu;
* “Rugāju lauks ziemas periodā” – aptuveni 1800 atbalsta saņemšanas pretendentu;
* “Saudzējošas vides izveide, audzējot augus nektāra ieguvei” – aptuveni 150 atbalsta saņemšanas pretendentu;
* “Bioloģiskās lauksaimniecības” – aptuveni 4000 atbalsta saņemšanas pretendentu;
* "Kompensācijas maksājums par *Natura 2000* meža teritorijām" – aptuveni 3200 atbalsta saņemšanas pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju lauku attīstības platībatkarīgo maksājumu piešķirt pretendentiem, kas atbildīs atbalsta saņemšanas nosacījumiem, **un tas nepalielinās administratīvo sloga** lauku attīstības platībatkarīgo maksājumu pretendentiem, jo pamatos tiek saglabāta līdzšinējā atbalsta administrēšanas pieeja. |
| 3. | Administratīvo izmaksu monetārs novērtējums | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015. gada 10. marta noteikumu Nr. 126 “Tiešo maksājumu piešķiršanas kārtība lauksaimniekiem” (turpmāk – noteikumi Nr.126) 1. pielikums, un tā aizpildīšanas administratīvo izmaksu monetārs novērtējums ir ietverts noteikumu Nr. 126 anotācijā, kas ir par pamatu arī šī noteikumu projekta atbalsta pasākumiem. **Ievērojot minēto, šajā noteikumu projektā administratīvo izmaksu monetārais novērtējums nav iekļaujams.** |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu, kas ir noteikumu Nr.126 1. pielikums (turpmāk – Vienotais iesniegums). Vienotajā iesniegumā iekļaujama visa informācija, kas vajadzīga, lai noteiktu tiesības pretendēt uz atbalstu, jo īpaši informācija par klientu, ziņas par vēlamajiem atbalstu veidiem un zemes izmantošanas veidu kārtējā gadā u.c., **tostarp norādi par pretendentu personas datu apstrādi,** nosakot, kaklienta dati tiks publiskoti saskaņā ar regulu Nr. 1306/2013 un Komisijas (ES) 2014. gada 6. augusta Īstenošanas Regulu Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību, attiecībā uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem un tos var apstrādāt Savienības un dalībvalstu revīzijas un izmeklēšanas iestādes Kopienu finansiālo interešu aizsardzības nolūkā, **kā arī par to, ka iesniegumam var tikt piemērota automatizēta iesnieguma izvērtēšana un lēmuma pieņemšana**.Turklāt saskaņā ar normatīvajiem aktiem par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā **fiziskās personas datus** (Lauku atbalsta dienests un atbalsta pretendents apstrādā tādus personas datus kā personas vārds, uzvārds, personas kods, tālruņa numurs, e-pasta adrese, Lauku atbalsta dienesta klienta numurs, nekustamā īpašuma adrese un nekustamā īpašuma kadastra numurs), kurus ievāc, **lai nodrošinātu lauku attīstības atbalsta pasākumu īstenošanu, uzglabā līdz 2029. gada 31. decembrim un pēc tam iznīcina saskaņā ar Arhīva likumā noteiktajām prasībām.**Ievērojot minēto sasaisti starp visiem trim normatīvajiem aktiem, šajā noteikumu projektā atsauce attiecībā uz pretendentu personas datu apstrādi **nav iekļaujama**. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 44 288 000 | 0 | 44 288 000 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 44 288 000 | 0 | 44 288 000 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 57 600 000 | 0 | 57 600 000 | 0 | 0 | 0 |
| 2.1. valsts pamatbudžets | 0 | 57 600 000 | 0 | 57 600 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –13 312 000 | 0 | –13 312 000 | 0 | 0 | 0 |
| 3.1. valsts pamatbudžets | 0 | –13 312 000 | 0 | –13 312 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz decembra beigās apstiprināto pārejas perioda regulu, plānots uzņemties saistības šādos pasākumos:* Agrovide un klimats – 33 200 000 EUR;
* Bioloģiskā lauksaimniecība 70 000 000 EUR (tai skaitā 32 000 000 EUR papildfinansējums no Eiropas Savienības Atveseļošanas instrumenta (turpmāk – ESAI) ekonomikas atveseļošanas atbalstam pēc Covid-19 krīzes, virzībai uz Zaļā kursa mērķiem, ar 100% līdzfinansējuma likmi);
* Kompensācijas maksājums par *Natura 2000* mežu teritorijām – 12 000 000 EUR.

Pārejas perioda finansējumam ES līdzfinansējuma likme būs tāda pati kā 2014.–2020. gada periodā – 68%, savukārt ESAI finansējumam tā būs 100%.Finansējumu plānots dalīt divās vienādās daļās 2021. un 2022. gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Pēc projektu apstiprināšanas Zemkopības ministrija normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pieprasīs valsts budžeta līdzekļus projektu finansēšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz:1. Eiropas Parlamenta un Padomes 2020. gada 23. decembra Regulu (ES) 2020/2220 ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (turpmāk – Regula 2020/2220);
2. Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – regula Nr. [1305/2013](http://eur-lex.europa.eu/eli/reg/2013/1305/oj/?locale=LV));
3. Komisijas 2014. gada 25. jūnija Regulu (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2020/2220,regula Nr. 1305/2013,regula Nr. 702/2014. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 2020/2220  | Noteikumu projekta 2. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. [1305/2013](http://eur-lex.europa.eu/eli/reg/2013/1305/oj/?locale=LV)28. panta 5. punkts  | Noteikumu projekta 4. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. [1305/2013](http://eur-lex.europa.eu/eli/reg/2013/1305/oj/?locale=LV)29. panta 3. punkts | Noteikumu projekta 4. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020/2220 7. panta 2. punkta pirmā daļa | Noteikumu projekta 4. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020/2220 7. panta 3. punkta pirmā daļa | Noteikumu projekta 4. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020[/2220](http://eur-lex.europa.eu/eli/reg/2013/1305/oj/?locale=LV) 7. panta 2. punkta otrā daļa  | Noteikumu projekta 5. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020[/2220](http://eur-lex.europa.eu/eli/reg/2013/1305/oj/?locale=LV) 7. panta 3. punkta otrā daļa | Noteikumu projekta 5. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 1. panta 6. punkta “c” apakšpunkts | Noteikumu projekta 16. punkts | Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 07.01.2021. ievietota tīmekļvietnē www.zm.gov.lv.  |
| 2. | Sabiedrības līdzdalība projekta izstrādē | Saņemti komentāri no Latvijas Dabas fonda par nepieciešamību nemainīt nosacījumus attiecībā uz nosacīto liellopu vienību palielināšanu atbalstam pasākumā “Bioloģiskā lauksaimniecība”. |
| 3. | Sabiedrības līdzdalības rezultāti | Tā kā pašlaik saimniecības, kas saimnieko pēc bioloģiskās lauksaimniecības sistēmas, vidēji nodrošina 0,540 liellopu vienības uz vienu bioloģiskās lauksaimniecības zālāju hektāru, ir pietiekams pamats aktualizēt minimālās atbalsta saņemšanas prasības pasākumā “Bioloģiskā lauksaimniecība”.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

 Zemkopības ministrs K. Gerhards

Bāra 67027398

Gunta.Bara@zm.gov.lv